**Danmark i verden**

**Forløbets formål:**

Dette undervisningsforløb strækker sig over 4 lektioner af 60 minutters varighed. Hovedformålet med forløbet er, at introducere til hvordan vi kan forstå Danmark som selvstændigt land, hvordan danskerne opfatter sig selv og det samfund de lever i, samt hvad der binder det danske samfund sammen. Vi kigger også på, hvordan Danmark påvirker - og er påvirket af - de globaliserings-processer, der særligt de sidste 20 år har medført en øget afhængighed mellem verdens lande. Forløbet arbejder med det kernestof som omhandler *identitetsdannelse og socialisation,* og det er særligt den del af identitetsdannelsen som omhandler den nationale identitet eller kollektive identitet om man vil der er omdrejningspunkt. Undervejs i forløbet vil eleverne stifte bekendtskab med hypotesebegrebet og selv komme til at arbejde med at udarbejde hypoteser. Derudover vil eleverne beskæftige sig med begreber som *globalisering, rigsfællesskabet, nation og stat* osv. Gennem forløbet vil der blive arbejdet med individuelle øvelser og gruppebaserede øvelser, hvoraf nogle foregår ud af huset. I forbindelse med aktiviteten ude af huset er sigtet, at eleverne arbejder med Hofstedes løgdiagram i de små filmproduktioner, som eleverne skal indspille. Ambitionen med at anvende løgdiagrammet i elevernes film er, at eleverne tydeliggør og afdækker forskellige kulturelle lag i lokalmiljøet. Elevernes filmproduktioner uploades herefter på hjemmesiden [www.luksamfundetop.dk](http://www.luksamfundetop.dk), hvor andre elever og undervisere kan få glæde af materialet.

**Faglige mål:**

* Demonstrere viden om fagets identitet og metoder
* Formulere samfundsfaglige spørgsmål, opsøge informationskanaler og anvende forskellige materialetyper til at dokumentere faglige sammenhænge
* Formulere viden om faglige sammenhænge med anvendelse af faglige begreber
* På et fagligt grundlag argumentere for egne synspunkter, indgå i en faglig dialog og diskutere en faglig problemstilling

**Kernestof:**

* Identitetsdannelse og socialisation
* Demokrati og menneskerettigheder i en globaliseret verden, herunder betydningen af retssystemet.
* Kvantitativ og kvalitativ metode.

**Materiale[[1]](#footnote-1):**

* Peter Brøndum og Thor Banke Hansen: Luk Samfundet Op! Forlaget Columbus, 2010, København, s.24-35
* Geert Hofstedes i Geert A. Nielsen & Karen Schmedes: Kulturforståelse, Forlaget Columbus 2009, København, s.32-33
* [www.visitdenmark.dk](http://www.visitdenmark.dk)
* [www.youtube.com](http://www.youtube.com) (søg efter Dansk Folkepartis valgvideo fra 2007).
* Se desuden de forskellige links til supplerende materialer under øvelsesopgaver.

1. **lektion: Global påvirkning og nationalt fællesskab**

|  |  |
| --- | --- |
| **Dagsorden og arbejdsformer** | **Lektie og materiale** |
| **Del 1: Globalisering**   1. Hurtigskrivning; hvad tænker du på når du hører ordet globalisering? 2. Sammenlign noter med sidemanden 3. Lav mindmap og diskuter hvordan I er påvirket af globaliseringsprocesserne.   Brug tabletcomputer, smartboard, tavlen eller papir til opsamling  (Der er afsat 25 minutter til hele øvelsen)  **Del 2: Rigsfællesskabet**   1. Forklar kort hvad der kendetegner det danske rigsfællesskab   (Der er afsat 5 minutter til denne *mundtlige* øvelse)  **Del 3: Det nationale fællesskab**  *Lærerindledning: hvad er en nation og hvad kendetegner national identitet (5 minutter)*   1. Elevaktiverende diskussionsøvelse i grupper af 5-6 personer 2. Fokuseret tilbagemelding fra grupperne: Én person samler op på gruppens vegne.   (Der er afsat 25 minutter til hele øvelsen)  **Del 4**: **Tjek på Lektien**   1. Sammen med sidemanden skal du sikre dig, at du har overblik over de væsentligste begreber fra dagen.   (Der er udelukkende afsat 5 minutter til denne øvelse) | Side 22-29, Brøndum & Hansen (2014 2.udg): *Luk samfundet op!* Forlaget Columbus. København.  Lektionen følger den udarbejdede PowerPoint. |

1. **lektion: Nationalstaten**

|  |  |
| --- | --- |
| **Dagsorden og arbejdsformer** | **Lektie og materiale** |
| **Del 1: Tjek på lektien (skriftlighed)**   1. Tjek på lektien: Alle elever arbejder individuelt med at skrive den viden de har, når de møder op til timen. 2. minutter hvor der er fokus på at skrive *individuelle noter*)   **Del 2: Hvad er Danmark (Øvelse 1)**   1. Individuel brainstorm ud fra det brede tema *hvad er Danmark.*   Vigtigt at der inddrages viden fra de sidste lektioner.  Lav et individuelt skema som det der er vist i PowerPoint. Hvis det er muligt samles der op ved brug af tablet eller smartboard, hvor det er eleverne der udfylder skemaet. Alternativt skriver eleverne på tavlen.  (25 minutter - inklusiv opsamling)  **Del 3: Fælles diskussion i klasserummet (Øvelse 2)**   1. Fælles diskussion med fokus rettet både mod konkret viden fra bogen og mod træning af mundtlighed for alle i klassen. Den diskuterende genre skal introduceres. Diskussionsspørgsmål findes i PowerPoint under lektion2.   Hvis nødvendigt kan der vises film om partiernes holdning til ”danskhed” der ligger på [www.luksamfundetop.dk](http://www.luksamfundetop.dk) og andre små klip om *’hvad der er dansk’* fra fx [www.visitdenmark.dk](http://www.visitdenmark.dk)  Alternativt fra [www.youtube.com](http://www.youtube.com) hvor fx *Dansk Folkepartis valgvideo fra 2007* kan være et kort og præcist oplæg til en diskussion af, hvad der er dansk, og hvad der truer danskheden og sammenhængskraften.  (Der er afsat 25 minutter til diskussion) | Side 30-34, Brøndum & Hansen (2014 2.udg.): *Luk samfundet op!* Forlaget Columbus. København. |

1. **lektion: Digital formidling (film eller podcast)**

|  |  |
| --- | --- |
| **Dagsorden og arbejdsformer** | **Lektie og materiale** |
| **Eleverne skal i denne lektion formidle viden om *Danmark i verden* og deres syn på *danskhed.***  Udgangspunktet for øvelsen er viden fra de foregående lektioner, samt kendskab til Geert Hofstedes *løgdiagram*. Øvelsen kan laves ud fra PowerPointen, men det er en fordel, at læse de sider der er anbefalet i spalten til højre.  Rammen for øvelsen er, at eleverne i grupper af max 4 skal ud i lokalområdet og bruge deres kreativitet og fantasi. Metodisk er det et krav, at løgdiagrammet anvendes til at skærpe iagttagelserne.  **Elever og lærer vælger model 1 eller 2**    **Model 1: En kort elevproduceret filmgengivelse af løgets lag**  Hver gruppe skal have en mobiltelefon med videokamera eller eget videokamera. Opgaven er at vise de kulturelle lag. Produktet uploades i slutningen af lektionen eller inden næste gang.  **Model 2: Podcast med anvendelse af egne fotografier**  Hver gruppe skal have en mobiltelefon med kamera eller eget kamera. Eleverne skal producere en Podcast. Det er et krav, at der helt eller delvist anvendes egne fotografier. Det er selvfølgelig ok at supplere med billeder fra nettet. Upload produktet i slutningen af lektionen eller inden næste gang. | Side 32-33 i Geert A. Nielsen & Karen Schmedes Bog *Kulturforståelse.* Forlaget Columbus 2009  PowerPoint |

1. **lektion: Hypoteser, opsamling og afrunding**

|  |  |
| --- | --- |
| **Dagsorden og arbejdsformer** | **Lektie og materiale** |
| **Del 1: Opsamling på digital øvelse**   1. Fælles refleksion; Hvad lykkedes og hvad lykkedes ikke med produktion af film etc. 2. Eleverne viser deres produkter og knytter korte *faglige* kommentarer. (Ca. 30 minutter til hele øvelsen)   **Del 2: Hypoteseformulering**   1. Lærerintroduktion til hypoteseformulering (se PowerPoint) 2. Gruppearbejde hvor eleverne formulerer hypoteser i tilknytning til artiklerne der er læst på forhånd. Hver gruppe formulerer mindst to hypoteser.   Opsamling; Der skrives et par hypoteser på tavlen, som der er en fælles samtale om.  (ca. 20 minutter)  **Del 3: Evaluering af forløbet**  Evaluering af arbejdsprocesserne hvor målet er, at eleverne reflekterer over hvad de har lært, samt at eleverne bidrager med refleksioner, der kan anvendes i planlægningen af undervisningen.  (ca. 10 minutter) | Alene tekstboks s.33 i kapitel 2. Brøndum & Hansen (2014 2.udg.): *Luk samfundet op!* Forlaget Columbus. København.  Supplerende materiale til anvendelse ved formulering af hypoteser:  *Aktuel artikel samt materiale fra samfundsstatistik* |

1. På hjemmesiden [www.luksamfundetop.dk](http://www.luksamfundetop.dk) under kapitel 2 findes en række øvelsesopgaver, der henviser til flere supplerende materialer, som kan bruges undervejs i dette undervisningsforløb. [↑](#footnote-ref-1)